越调・柳营曲金陵故址
作者：查德卿
朝代：元

paragraphs: 临故国，认残碑，伤心六朝如逝水。
物换星移，城是人非，今古一枰棋。
南柯梦一觉初回，北邙坟三尺荒堆。
四围山护绕，几处树高低。
谁，曾赋黍离离。
江上烟艇闲，雨蓑干，渔翁醉醒江上晚。
啼鸟关关，流水潺潺，乐似富春山。
数声柔橹江湾，一钩香饵波寒。
回头贪兔魄，失意放渔竿。
看，流下蓼花滩。